stanford-oval/wikipedia huggingface dataset:
ปัญหาการตัดสินใจ

ปัญหาการตัดสินใจ (อังกฤษ: decision problem) เป็นปัญหาในทฤษฎีการคำนวณได้และทฤษฎีความซับซ้อนในการคำนวณ ซึ่งพิจารณาค่าอินพุตและตอบเพียงว่า "ใช่" หรือ "ไม่ใช่" เท่านั้น เช่นปัญหาที่ถามว่าจำนวนเต็ม x เป็นจำนวนเฉพาะใช่หรือไม่
มุมมองต่อปัญหาการตัดสินใจ

ในมุมมองของภาษารูปนัย ปัญหาการตัดสินใจสามารถมองเป็น ปัญหาสมาชิก (member problem) ได้ โดยมองว่าปัญหาการตัดสินใจเป็นการพิจารณาว่าอินพุตที่เข้ามาเป็นสมาชิกของ (membership) เซตหรือไม่? หรือเป็นสมาชิกของ ภาษาหรือไม่ ยกตัวอย่างเช่น กำหนดให้ P1 แทนปัญหาที่ว่าจำนวนเต็ม x เป็นจำนวนเฉพาะใช่หรือไม่ ถ้าเราให้ Prime เป็นเซตของจำนวนเฉพาะ เราก็สามารถเปลี่ยนปัญหา P เป็นปัญหาสมาชิกได้ว่า P1 จำนวนเต็ม x เป็นสมาชิกของเซต Prime หรือไม่ นั่นเอง
เรายังสามารถมองปัญหาบนจำนวนเต็มใดๆ เป็นปัญหาการตัดสินใจจำนวนอนันต์แบบนับได้ได้เช่น กำหนดให้ P2 แทนปัญหาที่ถามว่าจำนวนเต็ม xมีตัวประกอบเฉพาะจำนวนกี่ตัว เราก็สามารถใช้ปัญหาการตัดสินใจช่วยโดยการไล่ถามบนเซตของจำนวนเต็มว่า
จำนวนเต็ม x มีตัวประกอบเฉพาะ จำนวน 1 ตัวใช่หรือไม่
จำนวนเต็ม x มีตัวประกอบเฉพาะ จำนวน 2 ตัวใช่หรือไม่
จำนวนเต็ม x มีตัวประกอบเฉพาะ จำนวน 3 ตัวใช่หรือไม่
จำนวนเต็ม x มีตัวประกอบเฉพาะ จำนวน 4 ตัวใช่หรือไม่
...
ถ้าไล่ถามแล้วพบว่าข้อใดตอบว่าใช่ เราก็สามารถตอบได้ว่าจำนวนเต็มดังกล่าวเป็นคำตอบของปัญหา P2
การตัดสินได้และการรับรองได้

การพิจารณาว่าปัญหาการตัดสินใจหนึ่งๆ เป็นปัญหาที่แก้ได้หรือไม่เป็นประเด็นที่สำคัญในทฤษฎีการคำนวณได้ ทฤษฎีการคำนวณได้ จึงได้นิยามศัพท์คำว่า การตัดสินได้ และ การรับรองได้ โดยนิยามไว้ดังนี้
ปัญหาที่ ตัดสินได้ (decidable)  แก้ได้ (solvable)  หรือ รู้จำได้ (recognizable)  หมายถึงปัญหาที่มีเครื่องจักรทัวริงที่สามารถตอบปัญหานี้ได้ว่า "ใช่" หรือ "ไม่ใช่" เสมอสำหรับทุกๆ อินพุต ปัญหานี้จะมีความสัมพันธ์กับ recursive set
ปัญหาที่ รับรองได้ (acceptable)  หมายถึงปัญหาที่มีเครื่องจักรทัวริงที่สามารถตอบปัญหานี้ได้ว่า "ใช่" เสมอสำหรับอินพุตที่ "ใช่" แต่สำหรับอินพุตที่ "ไม่ใช่" เครื่องจักรทัวริง อาจตอบว่า "ไม่ใช่" หรือทำงานไปเรื่อยๆ โดยไม่สิ้นสุดก็ได้  ปัญหานี้จะมีความสัมพันธ์กับ recursively enumerable set
ปัญหาที่ ตัดสินไม่ได้ (undecidable)  หมายถึงปัญหาการตัดสินใจอื่นๆ ที่ไม่ใช่ ปัญหาที่ตัดสินได้
จะสังเกตเห็นว่า ปัญหาที่ตัดสินได้ย่อมเป็นปัญหาที่รับรองได้ไปด้วยและปัญหาที่ตัดสินไม่ได้อาจเป็นปัญหาที่รับรองได้ก็ได้ ยกตัวอย่างปัญหาที่ตัดสินไม่ได้แต่รับรองได้เช่น ปัญหาการยุติการทำงาน เป็นต้น
ความบริบูรณ์ของปัญหา

การพิจารณาว่าปัญหาการตัดสินใจหนึ่งๆ เป็นปัญหาที่มีความซับซ้อนอย่างไรเมื่อเทียบกับปัญหาการตัดสินใจอื่นๆ เป็นประเด็นที่สำคัญในทฤษฎีความซับซ้อนในการคำนวณ ทฤษฎีความซับซ้อนในการคำนวณ จึงได้นิยามศัพท์คำว่าความบริบูรณ์ของปัญหา โดยนิยามว่า
ปัญหาการตัดสินใจ P ใดๆ เป็นปัญหาที่บริบูรณ์ (complete) บนเซตของปัญหาการตัดสินใจ S และการลดรูปแบบ  {\mathcal {R}} ก็ต่อเมื่อ
P เป็นสมาชิกของ S
ทุกๆ ปัญหาที่เป็นสมาชิกของ S สามารถลดรูป แบบ  {\mathcal {R}} ไปยังปัญหา P ได้
ยกตัวอย่างเช่น ปัญหาความสอดคล้องแบบบูล เป็นปัญหาที่บริบูรณ์บนกลุ่มปัญหาเอ็นพี และการลดรูปด้วยเวลาเชิงพหุนาม เพราะ ปัญหาความสอดคล้องแบบบูล เป็นสมาชิกของปัญหาเอ็นพี และทุกๆ ปัญหาเอ็นพี สามารถลดรูป ด้วยเวลาเชิงพหุนาม ไปยังปัญหาความสอดคล้องแบบบูลได้
ปาดเขียวตีนดำ

| ปาดเขียวตีนดำ |
| --- | --- |

ปาดเขียวตีนดำ
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Amphibia
ชั้นย่อย:: Lissamphibia
อันดับ:: Anura
วงศ์:: Rhacophoridae
สกุล:: Rhacophorus
สปีชีส์:: R.  nigropalmatus
ชื่อทวินาม
Rhacophorus nigropalmatus Boulenger, 1895

ปาดเขียวตีนดำ (อังกฤษ: Wallace's frog, Wallace's flying frog; ชื่อวิทยาศาสตร์: Rhacophorus nigropalmatus) เป็นปาดชนิดหนึ่ง  จัดอยู่ในวงศ์ปาดโลกเก่า (Rhacophoridae) มีขนาดความยาวลำตัว 80-100 มิลลิเมตร โดยเพศผู้จะมีขนาดเล็กกว่าเพศเมีย ปาดเขียวตีนดำเป็นหนึ่งในปาดที่มีขนาดใหญ่ที่สุดในสกุล Rhacophorus ซึ่งตาและหูของปาดเขียวตีนดำมีขนาดใหญ่ ส่วนของขาทั้ง 4 มีขนาดยาว และบริเวณระหว่างนิ้วมีพังผืดอยู่ตลอดความยาวนิ้ว ประกอบกับบริเวณข้างลำตัวซึ่งมีผิวหนังที่สามารถยืดได้ระหว่างขาหน้าและขาหลัง ทำให้สามารถกระโดดหรือร่อนจากบนต้นไม้สูงลงสู่บริเวณพื้นที่ต่ำกว่าได้
ลำตัวด้านบนลำตัวมีสีเขียวมันวาว ส่วนบริเวณด้านท้องมีตั้งแต่สีขาวไปจนถึงสีเหลืองซีด ซอกขาและด้านล่างของต้นขามีสีเหลือง ในนิ้วตีนหน้ามีพังผืดสีดำยึดระหว่างนิ้วยาวไปถึงปลายนิ้วแรก นิ้วตีนหลังมีพังผืดยึดโคนนิ้ว ส่วนปลายนิ้วที่เหลือมีสีเหลืองลายแขนงสีดำ
พบอาศัยอยู่ตามต้นไม้สูงๆ ในป่าต่ำ
ปาดเขียวตีนดำพบได้น้อยตั้งแต่บริเวณคาบสมุทรมลายูไปจนถึงทางตะวันตกของอินโดนีเซีย
ภาพวาดขณะร่อน
ปาดเขียวตีนดำโดยปกติอาศัยอยู่บนต้นไม้ จึงมีการร่อนไปในอากาศ โดยได้รับการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มาก เมื่อกระโดดลงจากต้นไม้จะกางขาให้อยู่ในระดับเดียวกับลำตัวรวมทั้งกางนิ้วออก ประกอบกับการทำตัวให้แบนราบเพื่อให้มีพื้นที่ต้านอากาศมากขึ้น ทำให้ปาดเขียวตีนดำสามารถร่อนไปในอากาศและลงสู่พื้นดินด้วยมุมน้อยกว่า 18 องศา ซึ่งทำให้ปาดเขียวตีนดำได้อีกชื่อหนึ่งว่า "ปาดบิน" ซึ่งการร่อนหรือกระโดดครั้งหนึ่งไปไกลได้ถึง 15 เมตร
แหล่งข้อมูลอื่น

ข้อมูลที่เกี่ยวข้องกับ Rhacophorus nigropalmatus ที่วิกิสปีชีส์
ปากกาลูกลื่น

ส่วนประกอบต่าง ๆ ของปากกาลูกลื่น
ปากกาลูกลื่น (อังกฤษ: ballpoint pen) เป็นปากกา ที่มีส่วนปลายคือลูกลื่น ทำจากโลหะเล็ก ๆ  มีเส้นผ่านศูนย์กลางประมาณ 1 ม.ม. ลูกลื่นหมุนได้รอบทิศ และมีขอบเบ้าที่กันไม่ให้ลูกลื่นหลุดออกมา น้ำหมึกจะไหลผ่านท่อแคบ ๆ นี้ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเป็นเส้นหมึก ส่วนใหญ่ปากกาลูกลื่นจะเขียนได้ราว 2.5-3.5 กิโลเมตร
ประวัติ

ในปี ค.ศ. 1938 ลาสโล บีโร จิตรกรและนักหนังสือพิมพ์ชาวฮังการี ได้คิดค้นประดิษฐ์ปากกาลูกลื่นขึ้น ต่อมาเกิดสงครามโลกครั้งที่สอง บีโรลี้ภัยไปอยู่ที่อาร์เจนตินา ก่อตั้งบริษัทปากกาที่เขากับน้องชายร่วมกันคิดขึ้น และขายเป็นสิ่งประดิษฐ์ในปี ค.ศ. 1944 จากนั้นก็ได้รับความนิยม เนื่องจากสะดวกในการพกพาและถูกน้ำแล้วน้ำหมึกก็ไม่เลือนหาย
ประเภทของปากกาลูกลื่น

ปากกาลูกลื่นที่เรารู้จักกันทั่วไปนั้น ยังสามารถออกเป็นอีกอย่างน้อย 2 ประเภท คือ แบบหัวลูกบอล และหัวลูกกลิ้ง ข้อแตกต่างที่สำคัญระหว่างทั้งสองประเภทนี้ คือ ปากกาแบบหัวลูกบอลนั้น นั้นใช้น้ำหมึกที่มีน้ำมันเป็นส่วนผสมหลัก ซึ่งทำให้มีอายุการใช้งานที่นานกว่า ขณะที่ปากกาลลูกลื่นหัวลูกกลิ้งนั้นจะใช้หมึกที่มีลักษณะเหลวกว่า ซึ่งเชื่อกันว่าช่วยให้ปากกาเขียนได้ลื่นและนุ่มนวลกว่า
ปาล์มขนนก

| ปาล์มขนนก |
| --- | --- |

Phoenix canariensis ที่มาเดรา

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Arecales
วงศ์:: Arecaceae
สกุล:: Phoenix
สปีชีส์:: P.  canariensis
ชื่อทวินาม
Phoenix canariensis Chabaud

ปาล์มขนนก หรือ ปาล์มตีนช้าง (อังกฤษ: Canary Island Date Palm; ชื่อวิทยาศาสตร์: Phoenix canareinsis) มีถิ่นกำเนิดที่กานาเรียส ประเทศสเปน เป็นปาล์มใบแหลมเล็ก นิยมปลูกกันในประเทศไทยมานานแล้ว เพราะมีรูปร่างทรวดทรงเหมาะที่จะปลูกประดับไว้ตามมุมห้องหรือข้างโต๊ะทำงานในออฟฟิศ ปาล์มขนนกพืชที่เจริญเติบโตช้า และทนต่อความร่มเย็นภายในห้องหรืออาคารสถานที่ได้เป็นอย่างดี
ปักษาวายุ

สำหรับปักษาวายุ ซึ่งเป็นนกในเทพปกรณัม ดูที่ นกการเวก (เทพปกรณัม)
| ปักษาวายุ |
| --- | --- |

กำกับ: มณฑล อารยางกูล
เขียนบท: มณฑล อารยางกูล
นักแสดงนำ: ศรราม เทพพิทักษ์ ซาร่า เล็กจ์ แดเนียล บรูซ เฟรเซอร์ ญาณี ตราโมท ไพโรจน์ สังวริบุตร ชลัฏ ณ สงขลา สุทธิพงษ์ สามคุ้มพิมพ์ ธนพงษ์ ขำวิทย์ ปิยะ วิมุกตายน สุทธิพร เมธา พฤกษ์ พีระนันท์
ผู้จัดจำหน่าย: อาร์ เอส.ฟิล์ม แอนด์ ดิสทริบิวชั่น
วันฉาย: 1 เมษายน พ.ศ. 2547
ความยาว: 115 นาที
ภาษา: ไทย อังกฤษ
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ปักษาวายุ (อังกฤษ: Garuda)  ภาพยนตร์ไทยแนวแอ็คชั่นไซไฟ ออกฉายเมื่อวันที่ 1 เมษายน พ.ศ. 2547 อำนวยการสร้างโดยอาร์ เอส.ฟิล์ม แอนด์ ดิสทริบิวชั่น กำกับการแสดงโดย มณฑล อารยางกูร นำแสดงโดย  ศรราม เทพพิทักษ์, ซาร่า เล็กจ์
เนื้อเรื่อง

ลีน่า นักโบราณคดีสาวชาวครึ่งไทย-ฝรั่งเศส เป็นลูกสาวของนักโบราณคดีชาวฝรั่งเศสที่เคยค้นพบ โครงกระดูกสัตว์โบราณยุคเดียวกับไดโนเสาร์ ที่มีโครงร่างคล้ายกับสัตว์ในเทพปกรณัมของภูมิภาคเอเชียอาคเนย์ ลีน่าได้สูญเสียพ่อไปพร้อมกับซากดังกล่าว หลังจากพ่อของเธอถูกกล่าวหาว่าเหลวไหล นั่นทำให้ลีน่าฝังใจในเรื่องนี้และมุ่งมั่นที่จะพิสูจน์ให้ทุกคนได้เห็นว่า สิ่งที่พ่อเธอค้นพบนั้นไม่ใช่เรื่องเหลวไหล
ในปี พ.ศ. 2548 ในระหว่างที่ลีน่าและทิม เพื่อนนักโบราณคดีชาวฝรั่งเศส กำลังขุดค้นนั้น ไม่ทราบมาก่อนเลยว่าจะเป็นที่เดียวกับที่ทางการได้ทำรถไฟใต้ดินเฟส 2 และพบกับนายทหารลึกลับกลุ่มหนึ่ง ที่นำโดย แทน ซึ่งไม่เป็นมิตรเลย และพยายามไล่เธอกลับไป โดยพยายามบอกว่า สิ่งที่เธอตามหานั้นอาจจะไม่ใช่แค่สัตว์ธรรมดา ๆ หากแต่เป็นสัตว์ประหลาดที่น่าสะพรึงกลัว มีพลานุภาพในการทำลายล้างสูง ก่อนที่มันจะปรากฏตัวออกมาใจกลางกรุงเทพมหานคร เมืองหลวงของประเทศไทย และมันไล่ล่าพวกเขา
นักแสดง

ศรราม เทพพิทักษ์ รับบท แทน
ซาร่า เล็กจ์ รับบท ลีน่า
แดเนียล บรูซ เฟรเซอร์ รับบท ทิม
ชลัฏ ณ สงขลา รับบท ไกร
สุทธิพงษ์ สามคุ้มพิมพ์ รับบท วิทย์
ปิยะ วิมุกตายน รับบท หาญ
สุทธิพร เมธา รับบท กล้า
พีรนันท์ โกตน รับบท พล
ญาณี ตราโมท รับบท ดร.วิชัย
นักแสดงรับเชิญ
ไพโรจน์ สังวริบุตร รับบท หัวหน้าของแทน
ทศพล ศิริวัฒน์ รับบท พนักงานรถไฟใต้ดิน
นพดล ทรงแสง รับบท พนักงานรถไฟใต้ดิน
การสร้างและเสียงวิจารณ์

ปักษาวายุ เป็นภาพยนตร์แอ็คชั่นไซไฟทริลเลอร์ ที่นับเป็นเรื่องแรกของไทยที่ถ่ายทำในระบบดิจิตอล เหมือนกับภาพยนตร์ระดับโลกหลาย ๆ เรื่อง และจัดเป็นภาพยนตร์สัตว์ประหลาดยักษ์เรื่องแรกของไทย ที่สร้างตัวสัตว์ประหลาด คือ ครุฑ จากวรรณคดีของไทยหลายเรื่อง และเป็นผลงานการแสดงครั้งแรกของซาร่า เล็กจ์
แต่เมื่อเข้าฉายแล้ว เสียงวิจารณ์ส่วนใหญ่เป็นไปในทางลบแทบทั้งสิ้น ไม่ว่าจะเป็นบทภาพยนตร์ที่อ่อน ไม่สมเหตุสมผล รวมถึงเอฟเฟกต์ที่ใช้ ตลอดจนโครงเรื่องที่เหมือนกับ Reign of Fire ภาพยนตร์สัญชาติอังกฤษในปี ค.ศ. 2002 เป็นต้น
ดูเพิ่ม

ข้อมูลของภาพยนตร์เรื่อง ปักษาวายุ ในเว็บไซต์หนังดี
ปักษาวายุ (2004) ที่สยามโซน
ปักษาวายุ ที่อินเทอร์เน็ตมูวีเดตาเบส
ชีวประวัติ ปักษาวายุ ที่ ฐานข้อมูลภาพยนตร์ไทย
ปาฏิหาริย์สุดท้ายและความตายของนักบุญเซโนเบียส (บอตติเชลลี)

| ปาฏิหาริย์สุดท้ายและความตาย ของนักบุญเซโนเบียส |
| --- | --- |

ศิลปิน: ซานโดร บอตติเชลลี
ปี: ค.ศ. 1500 - ค.ศ. 1505
ประเภท: สีฝุ่นบนแผง
สถานที่: หอจิตรกรรมชั้นครูแห่งเดรสเดน
ปาฏิหาริย์สุดท้ายและความตายของนักบุญเซโนเบียส หรือ ปาฏิหาริย์สุดท้ายและความตายของนักบุญเซโนเบียส (อังกฤษ: Last Miracle and the Death of St. Zenobius) เป็นจิตรกรรมแผงที่เขียนโดยซานโดร บอตติเชลลี จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอจิตรกรรมชั้นครูแห่งเดรสเดนในเยอรมนี
ภาพ “ปาฏิหาริย์สุดท้ายและความตายของนักบุญเซโนเบียส” ที่เขียนโดยซานโดร บอตติเชลลีราวระหว่างปี ค.ศ. 1500  ถึงปี ค.ศ. 1505 เป็นภาพในภาพชุดสี่ภาพของชีวิตและงานของนักบุญเซโนเบียส (ค.ศ. 337-ค.ศ. 417) ผู้เป็นพระสังฆราชองค์แรกของฟลอเรนซ์
ภาพนี้แบ่งเป็นสี่ตอนเริ่มจากทางซ้ายสุดของภาพเมื่อเด็กถูกเกวียนชนขณะที่กำลังเล่น ตอนที่สองแม่ของเด็กผู้เป็นแม่หม้ายร้องครวญครางนำร่างอันปราศจากชีวิตของลูกมาหาดีคอนของนักบุญเซโนเบียส เด็กฟื้นขึ้นมาได้จากการที่นักบุญเซโนเบียสสวดมนต์ภาวนาทางด้านขวาสุดของภาพเป็นภาพของนักบุญเซโนเบียสเมื่ออายุมากแล้วนอนให้พรแก่ผู้มาสวดมนต์อยู่รองเตียงที่นอนตาย
“ประวัติของนักบุญเซโนเบียส” เป็นงานชิ้นสุดท้ายที่ทราบของบอตติเชลลี ภาพอีกสามภาพในชุดนี้ก็ได้แก่:
“นักบุญเซโนเบียสรับศีลจุ่ม” หอศิลป์แห่งชาติ, ลอนดอน
“ปาฏิหาริย์สามอย่างของของนักบุญเซโนเบียส” หอศิลป์แห่งชาติ, ลอนดอน
“ปาฏิหาริย์สามอย่างของของนักบุญเซโนเบียส” พิพิธภัณฑ์เมโทรโปลิตัน, นครนิวยอร์ก
ปะฉะดะ คนเหนือยุทธ

| ปะฉะดะ คนเหนือยุทธ |
| --- | --- |
โปสเตอร์ภาพยนตร์
กำกับ: วิลสัน ยิป
บทภาพยนตร์: เอ็ดมอนด์ หว่อง
เนื้อเรื่อง: หวงยี่หลาง
อำนวยการสร้าง: ชือ หนานเซิง เรย์มอนด์ หว่อง หยูตง สวี่ เผิงเล่อ
นักแสดงนำ: ดอนนี่ เยน เซียะ ถิงฟง หยู เหวินเล่อ
กำกับภาพ: เกา จ้าวหลิน
ตัดต่อ: จาง เจียฮุย
ดนตรีประกอบ: เคนจิ คาวาอิ
ผู้จัดจำหน่าย: แมนดารินฟิล์มดิสทริบัวชันคัมพานีลิมิเต็ด เอ็มพิคเจอร์ส (ไทย)
วันฉาย: 28 กรกฎาคม ค.ศ. 2006 (ฮ่องกง) 28 กรกฎาคม ค.ศ. 2006 (ไทย) 10 พฤษภาคม ค.ศ. 2007 (เกาหลีใต้)
ความยาว: 96 นาที
ประเทศ: ฮ่องกง
ภาษา: กวางตุ้ง
ทำเงิน: 12,108,465 ดอลลาร์ฮ่องกง
ข้อมูลจาก IMDb
ข้อมูลจากสยามโซน
ปะฉะดะ คนเหนือยุทธ (จีน: 龍虎門; อังกฤษ: Dragon Tiger Gate) เป็นภาพยนตร์ ค.ศ. 2006 แนวแอ็คชั่นศิลปะการต่อสู้ กำกับการแสดงโดย วิลสัน ยิป และออกแบบท่าต่อสู้โดย ดอนนี่ เยน ผู้ซึ่งร่วมแสดงในภาพยนตร์ ภาพยนตร์ชุดนี้อิงจากการ์ตูนฮ่องกง สำนักพยัคฆ์มังกร ซึ่งใช้ชื่อในฉบับภาษาจีนเช่นเดียวกับชื่อภาพยนตร์ การเปิดตัวภาพยนตร์ชุดนี้ในทุกเขตพื้นที่ที่ใช้ภาษาอังกฤษได้รับการจัดการโดยบริษัทไวน์สไตน์
กระสอบทรายที่สร้างขึ้นเพื่อใช้ในภาพยนตร์ วัดความสูงได้ประมาณ 8 ฟุต (2.4 เมตร), กว้าง 5 ฟุต (1.5 เมตร) และมีน้ำหนักที่ประมาณ 400 ปอนด์ ซึ่งได้รับการรับรองว่าเป็นขนาดที่ใหญ่ที่สุดในโลกโดยกินเนสส์เวิลด์เรคอร์ด
เนื้อเรื่องย่อ

เป็นเรื่องราวของสองพี่น้องผู้ใช้ศิลปะการต่อสู้เพื่อผดุงความยุติธรรม หวังเสี่ยวหู่ และ หวังเสี่ยวหลง ที่ได้พลัดพรากจากกันเมื่อเยาว์วัย ก่อนที่จะโคจรมาพบกันที่ภัตตาคารแห่งหนึ่ง โดยหวังเสี่ยวหลงเป็นฝ่ายทำงานให้พรรคพรรคโรซา ซึ่งมีหม่าคุนเป็นหัวหน้าแก๊ง ทั้งคู่ได้ประมือกันครั้งหนึ่งก่อนที่จะแยกย้ายไป แล้วก็มาพบกันอีกครั้ง ณ ภัตตาคารอาหารญี่ปุ่น ในครั้งนี้ทั้งคู่ได้พบกับ สือเฮยหลง ผู้ชำนาญยุทธเพลงกระบองสองท่อน แล้วหวังเสี่ยวหู่กับสือเฮยหลง ก็ได้เดินทางมาเพื่อขอฝึกวิชากับสำนักพยัคฆ์มังกร ในเวลาต่อมา สำนักพยัคฆ์มังกรแห่งนี้ก็ถูกเทพเพลิงเมฆาถล่มจนพินาศ
นักแสดงนำ

ดอนนี่ เยน รับบทเป็น หวังเสี่ยวหลง
เซียะ ถิงฟง รับบทเป็น หวังเสี่ยวหู่
หยู เหวินเล่อ รับบทเป็น สือเฮยหลง
กู่ เทียนเล่อ พากย์เสียง จอมมารชิบุมิ (เทพเพลิงเมฆา)
หยวน หัว รับบทเป็น อาจารย์หวัง
หวงยี่หลาง รับบทเป็น อาจารย์ฉี
ภาคต่อ

ในการให้สัมภาษณ์ของลูกทีมผลิตที่ฮ่องกง ได้มีการกล่าวถึงนักแสดงรวมถึงทีมงานต่างมีความมุ่งมั่นจะสร้างภาคต่อเพื่อขยายเนื้อเรื่องนับจากฤดูร้อน ค.ศ. 2007 อย่างไรก็ตาม ข้อผูกมัดด้านการคัดเลือกนักแสดงชุดเดิมนั้นมีรายชื่อติดอยู่ในโครงการอื่น จึงยังไม่มีสัญญาณในการผลิตหรือวันประกาศการเสร็จสิ้น ขณะที่ ค.ศ. 2010 ก็มิได้มีการประกาศถึงภาคต่อ และอย่างเป็นนัยใด ๆ โดยภาคต่อนี้ได้รับการละเลยไปอย่างเงียบ ๆ
แหล่งข้อมูลอื่น

ปะฉะดะ คนเหนือยุทธ ที่อินเทอร์เน็ตมูวีเดตาเบส
ปะฉะดะ คนเหนือยุทธ ที่ออลมูวี
Dragon Tiger Gate at the Hong Kong Movie Database
Dragon Tiger Gate เก็บถาวร 2017-10-27 ที่ เวย์แบ็กแมชชีน on LoveAsianFilm.com
Dragon Tiger Gate plot synopsis on donnieyen.com เก็บถาวร 2006-07-17 ที่ เวย์แบ็กแมชชีน
Dragon Tiger Gate film review
ปั่นทะลุนรก

| ปั่นทะลุนรก |
| --- | --- |
ใบปิดภาพยนตร์
กำกับ: เดวิด เคปป์
เขียนบท: เดวิด เคปป์ จอห์น แคมพส์
อำนวยการสร้าง: กาวิน พอโลน
นักแสดงนำ: โจเซฟ กอร์ดอน-เลวิตต์ ไมเคิล แชนนอน แดเนีย รามิเรซ เจมี ชัง โวเล พาร์คส อาซิฟ มันด์วี
กำกับภาพ: มิตเชล อะมุนด์เซน
ตัดต่อ: เดเรค แอมโบรซี จิล ซาวิตต์
ดนตรีประกอบ: เดวิด ซาร์ดี
บริษัทผู้สร้าง: Pariah  
ผู้จัดจำหน่าย: Columbia Pictures
วันฉาย: 24 สิงหาคม 2012 (สหรัฐอเมริกา) 22 พฤศจิกายน 2012 (ไทย)
ความยาว: 92 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 35 ล้านดอลลาร์สหรัฐ
ทำเงิน: 31.1 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ปั่นทะลุนรก (อังกฤษ: Premium Rush) เป็นภาพยนตร์อเมริกันแนวแอ็กชัน-ทริลเลอร์ ในปี ค.ศ. 2012 กำกับโดยเดวิด เคปป์ (David Koepp) และ จอห์น แคมพส์ (John Kamps) นำแสดงโดยโจเซฟ กอร์ดอน-เลวิตต์, ไมเคิล แชนนอน, แดเนีย รามิเรซและเจมี ชัง ภาพยนตร์มีเรื่องราวเกี่ยวกับพนักงานส่งของด้วยจักรยานที่ถูกไล่ตามจากเจ้าหน้าที่ตำรวจนิวยอร์กผู้ฉ้อฉล ภาพยนตร์ออกฉายวันที่ 24 สิงหาคม ค.ศ. 2012 โดยโคลัมเบียพิกเจอส์
นักแสดง

โจเซฟ กอร์ดอน-เลวิตต์ รับบท ไวลี พนักงานส่งของทางจักรยาน
ไมเคิล แชนนอน รับบท บอบบี มันเดย์ เจ้าหน้าที่ตำรวจ
แดเนีย รามิเรซ รับบท วาเนสซา พนักงานส่งของทางจักรยาน แฟนสาวของไวลี
เจมี ชัง รับบท นีมา เพื่อนร่วมห้องของวาเนสซา
โวเล พาร์คส รับบท แมนนี พนักงานส่งของทางจักรยาน คู่แข่งของไวลี
อาซิฟ มันด์วี รับบท ราจ ผู้ดูแลพนักงานส่งของทางจักรยาน
แหล่งข้อมูลอื่น

เว็บไซต์ทางการ
ปล้นข้ามโคตร

| ปล้นข้ามโคตร |
| --- | --- |
ใบปิดภาษาไทย
กำกับ: เอริคสัน คอร์
บทภาพยนตร์: เคิร์ต วิมเมอร์
เนื้อเรื่อง: ริค คิง ดับเบิลยู. ปีเตอร์ ไอลิฟฟ์ เคิร์ต วิมเมอร์
สร้างจาก: คลื่นบ้ากระแทกคลื่นบ้า โดย ริค คิง ดับเบิลยู. ปีเตอร์ ไอลิฟฟ์
อำนวยการสร้าง: จอห์น บอลเดคชี บรอเดริค จอห์นสัน แอนดรูว์ เอ. โคโซฟ เดวิด วัลเดส คริสโตเฟอร์ เทย์เลอร์ เคิร์ต วิมเมอร์
นักแสดงนำ: เอ็ดการ์ รามิเรซ ลุค เบรซี เทเรซา พาล์เมอร์ เรย์ วินสโตน
กำกับภาพ: เอริคสัน คอร์
ตัดต่อ: ทอม โนเบิล เจรัลด์ บี. กรีนเบิร์ก จอห์น ดัฟฟี
ดนตรีประกอบ: จังกีเอกซ์แอล
บริษัทผู้สร้าง: Alcon Entertainment DMG Entertainment Taylor/Baldecchi/Wimmer Production Studio Babelsberg  
ผู้จัดจำหน่าย: Warner Bros. Pictures
วันฉาย: 4 ธันวาคม ค.ศ. 2015 (จีน) 9 ธันวาคม ค.ศ. 2015 (ไทย) 25 ธันวาคม ค.ศ. 2015 (สหรัฐอเมริกา)
ความยาว: 114 นาที
ประเทศ: สหรัฐอเมริกา เยอรมนี จีน
ภาษา: อังกฤษ
ทุนสร้าง: 105 ล้านดอลลาร์สหรัฐ
ทำเงิน: 133.7 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ปล้นข้ามโคตร (อังกฤษ: Point Break) เป็นภาพยนตร์โลดโผน/อาชญากรรม กำกับโดยเอริคสัน คอร์ เขียนบทโดยเคิร์ต วิมเมอร์ ปล้นข้ามโคตร เป็นภาพยนตร์ที่สร้างใหม่ (remake) จากภาพยนตร์ คลื่นบ้ากระแทกคลื่นบ้า เมื่อปี ค.ศ. 1991 ที่นำแสดงโดยแพทริก สเวซี และเคอานู รีฟส์
เรื่องย่อ

จอห์นนี ยูทาห์ (ลุค เบรซี) เจ้าหน้าที่ FBI หนุ่มกับปฏิบัติการสืบสวนโคตรระห่ำ ที่ทำให้เขาต้องแทรกซึมเข้าไปในกลุ่มนักเล่นเซิร์ฟและนักกีฬาเอ็กซ์ตรีม เพื่อตามล่าตัวอาชญากรจอมบงการผู้สร้างความเสียหายให้แก่วงการการเงินของโลก ซึ่งเชื่อว่าแฝงตัวอยู่ในคนกลุ่มนี้ แต่ยิ่งสืบค้นลึกลงไปเท่าไร จอห์นนีก็เริ่มตระหนักว่าชีวิตของเขากำลังตกอยู่ในอันตรายของคลื่นอาชญากรรมครั้งใหญ่ที่พร้อมจะซัดเข้าใส่เขาได้ทุกเมื่อ
นักแสดง

ลุค เบรซี รับบท จอห์นนี ยูทาห์
เอ็ดการ์ รามิเรซ รับบท โบดี
เทเรซา พาล์เมอร์ รับบท แซมซารา
เรย์ วินสโตน รับบท แองเจโล แพปปาส
การผลิต

ในปี ค.ศ. 2011 ได้มีการประกาศที่จะสร้างภาพยนตร์เรื่อง Point Break ใหม่อีกครั้ง โดยเคิร์ต วิมเมอร์รับหน้าที่เขียนบทภาพยนตร์ และเอริคสัน คอร์ ผู้เคยกำกับภาพให้ เร็ว..แรงทะลุนรก ทำหน้าที่ผู้กำกับ ลุค เบรซีได้รับเลือกให้แสดงในบทของเคอานู รีฟส์เดิม ส่วนเจอราร์ด บัตเลอร์ได้รับการเสนอให้แสดงในบทของแพทริก สเวซี แต่ภายหลังเอ็ดการ์ รามิเรซ ได้รับเลือกให้แสดงบทนี้แทน การถ่ายทำเริ่มในเดือนมิถุนายน ค.ศ. 2014 ที่เบอร์ลิน
ตัวอย่างภาพยนตร์แรกเผยแพร่เมื่อวันที่ 26 พฤษภาคม ค.ศ. 2015
การตอบรับ

ระหว่างวันที่ 3-9 ธันวาคม ค.ศ. 2015 ปล้นข้ามโคตร ทำรายได้ในประเทศไทย 5.19 ล้านบาท และระหว่างวันที่ 24-30 ธันวาคม ค.ศ. 2015 ภาพยนตร์เรื่องนี้ทำรายได้ 48.37 ล้านบาท
แหล่งข้อมูลอื่น

เว็บไซต์ทางการ
ปล้นข้ามโคตร ที่อินเทอร์เน็ตมูวีเดตาเบส
ปล้นข้ามโคตร ที่สยามโซน
ปานสีกาแฟใส่นม

| ปานสีกาแฟใส่นม |
| --- | --- |

ปานสีกาแฟใส่นมบนแก้มซ้ายของผู้ป่วย
สาขาวิชา: ตจวิทยา
ปานสีกาแฟใส่นม (อังกฤษ: café au lait spot/macule) เป็นปานที่พบได้แต่กำเนิดชนิดหนึ่ง ได้ชื่อนี้มาจากสีน้ำตาลอ่อนคล้ายสีกาแฟใส่นมของฝรั่งเศส (café au lait) ปานเล่านี้โดยทั่วไปคงอยู่ถาวรและอาจเติบโตหรือเพิ่มจำนวนตามกาลเวลา
แหล่งข้อมูลอื่น

| --- | --- |
การจำแนกโรค: DICD-10: L81.3 ICD-9-CM: 709.09 OMIM: 114030 MeSH: D019080 DiseasesDB: 16118
ทรัพยากรภายนอก: eMedicine: ped/2754
eMedicine
ปาสกาล

ปาสกาล พาสคัล หรือ ปัสกาล (อังกฤษ: Pascal) อาจหมายถึง
แบลซ ปัสกาล นักคณิตศาสตร์ชาวฝรั่งเศส
ภาษาปาสกาล ภาษาคอมพิวเตอร์
ปาสกาล (หน่วยวัด) หน่วยวัดความดัน ในระบบเอสไอ
ปาล์มสปริงส์

| เมืองปาล์มสปริงส์ |
| --- | --- |
เมือง
ภาพทางอากาศของเมืองปาล์มสปริงส์

พิกัด: 33°49′26″N 116°31′49″W﻿ / ﻿33.82389°N 116.53028°W﻿ / 33.82389; -116.53028
ประเทศ: สหรัฐอเมริกา
รัฐ: แคลิฟอร์เนีย
เคาน์ตี: ริเวอร์ไซด์
การปกครอง
 • Mayor: Steve Pougnet
พื้นที่
 • เมือง: 246.3 ตร.กม. (95.1 ตร.ไมล์)
 • พื้นดิน: 244.1 ตร.กม. (94.2 ตร.ไมล์)
 • พื้นน้ำ: 2.2 ตร.กม. (0.8 ตร.ไมล์)
ความสูง: 146 เมตร (440 ฟุต)
ประชากร (2007)
 • เมือง: 42,350 คน
 • ความหนาแน่น: 185.7 คน/ตร.กม. (481 คน/ตร.ไมล์)
 • รวมปริมณฑล: 4,115,000 (Part of the San Bernardino-Riverside Metroplex) คน
เขตเวลา: UTC-8 (PST)
 • ฤดูร้อน  (เวลาออมแสง): UTC-7 (PDT)
ZIP codes: 92262-92264, 92292
รหัสพื้นที่: 760
FIPS code: 06-55254
GNIS feature ID: 1652768
เว็บไซต์: http://www.palmsprings-ca.gov/
ปาล์มสปริงส์ (อังกฤษ: Palm Springs) เป็นเมืองทะเลทรายในริเวอร์ไซด์เคาน์ตี รัฐแคลิฟอร์เนีย สหรัฐอเมริกา ตั้งอยู่ทางตอนใต้ของรัฐ ในหุบเขาโคเชลลา มีประชากรราว 42,807 คน (จากการสำรวจในปี ค.ศ. 2000)
ปัญหาการยุติการทำงาน

ในทฤษฎีการคำนวณได้ ปัญหาการยุติการทำงาน (อังกฤษ: Halting problem) คือปัญหาการตัดสินใจที่ถามว่า
แอลัน ทัวริง (Alan Turing) พิสูจน์ในปี ค.ศ. 1936 ว่า ไม่มีขั้นตอนวิธีที่แก้ปัญหาการยุติการทำงานสำหรับข้อมูลป้อนเข้าใด ๆ ได้ทั้งหมดบนเครื่องจักรทัวริง จึงกล่าวว่าปัญหาการยุติการทำงานนี้ไม่สามารถตัดสินได้
ความสำคัญและผลสืบเนื่อง

ปัญหานี้มีความสำคัญเพราะว่าเป็นปัญหาแรกที่ได้รับการพิสูจน์ว่าเป็นปัญหาที่ไม่สามารถตัดสินได้ หลังจากการค้นพบของปัญหานี้ก็มีการค้นพบปัญหาอื่น ๆ ซึ่งไม่สามารถตัดสินได้เช่นเดียวกัน โดยวิธีพิสูจน์ทั่วไปว่าปัญหาหนึ่ง ๆ ไม่สามารถตัดสินได้ มักจะใช้การลดรูป ซึ่งเป็นการแสดงว่าถ้ามีขั้นตอนวิธีในการแก้ปัญหาต่าง ๆ เหล่านี้ เราจะสามารถนำขั้นตอนวิธีนั้นมาใช้เพื่อตัดสินปัญหาที่ไม่สามารถตัดสินได้ โดยการแปลงตัวปัญหา (instance) ของปัญหาที่ไม่สามารถตัดสินได้นั้นให้อยู่ในรูปของปัญหาใหม่นี้ แต่เนื่องจากเราทราบว่าไม่มีขั้นตอนวิธีใดจะตัดสินปัญหาที่ไม่สามารถตัดสินได้ เราจึงสรุปได้ว่าไม่มีวิธีใดที่จะตัดสินปัญหาอันใหม่ได้ด้วย
การที่เราไม่สามารถตัดสินปัญหาการยุติการทำงานได้ มีผลสืบเนื่องทำให้เราไม่มีทางมีวิธีทั่วไปในการตัดสินได้ว่าถ้อยแถลง (statement) เกี่ยวกับจำนวนธรรมชาติในเป็นจริงหรือไม่ ทั้งนี้เนื่องจากประพจน์ที่ระบุว่าขั้นตอนวิธีหนึ่ง ๆ จะยุติการทำงานเมื่อรับข้อมูลป้อนเข้าหนึ่ง ๆ นั้นสามารถเขียนให้อยู่ในรูปของถ้อยแถลงเกี่ยวกับจำนวนธรรมชาติที่เทียบเท่ากันได้ ดังนั้น ขั้นตอนวิธีที่ตัดสินความจริงของถ้อยแถลงเกี่ยวกับจำนวนธรรมชาติ จะสามารถนำมาใช้เพื่อตัดสินปัญหาการยุติการทำงานได้ ข้อสรุปก็คือ ขั้นตอนวิธีดังกล่าวจึงไม่สามารถมีอยู่จริง เพราะว่าเราทราบว่าไม่มีขั้นตอนวิธีใดที่ตัดสินปัญหาการยุติการทำงานได้ สังเกตว่าการแสดงการไม่สามารถตัดสินได้ดังกล่าวใช้วิธีการลดทอนปัญหาสู่ปัญหาการยุติการทำงาน
อย่างไรก็ตาม การแสดงว่าปัญหาบางปัญหาไม่สามารถตัดสินได้นั้น ยังสามารถแสดงได้ด้วยวิธีอื่น ๆ โดยไม่จำเป็นต้องผ่านการลดทอนสู่ปัญหาการยุติการทำงานเสมอไป เกเกอรี่ ไชตินได้แสดงว่ามีปัญหาที่ไม่สามารถตัดสินได้ในทฤษฎีข้อมูลเชิงขั้นตอนวิธีที่ไม่ต้องใช้ปัญหาการยุติการทำงาน  นอกจากนี้เขายังได้ให้นิยามที่น่าประหลาดเกี่ยวกับความน่าจะเป็นในการยุติการทำงานที่แสดงถึงความน่าจะเป็นที่โปรแกรมที่สร้างขึ้นแบบสุ่มจะทำงานสิ้นสุด
แม้ว่าบทพิสูจน์ของทัวริงจะแสดงว่าไม่มีวิธีใดที่สามารถตัดสินได้ว่าขั้นตอนวิธีที่ให้มานั้น ทำงานสิ้นสุดได้ สำหรับบางขั้นตอนวิธีแล้ว เราก็มีวิธีในการแสดงว่าขั้นตอนวิธีนั้นทำงานสิ้นสุด หรือแม้กระทั่งแสดงขอบเขตของเวลาที่ขั้นตอนวิธีดังกล่าวจะต้องใช้ในการทำงาน นักวิทยาศาสตร์คอมพิวเตอร์มักสร้างบทพิสูจน์ดังกล่าว เพื่อแสดงว่าขั้นตอนวิธีทำงานถูกต้อง ซึ่งบทพิสูจน์ดังกล่าวมักเป็นส่วนหนึ่งของบทพิสูจน์ความถูกต้อง อย่างไรก็ตาม บทพิสูจน์ดังกล่าวแต่ละอันนั้น จะใช้รูปแบบในการให้เหตุผลที่แตกต่างกัน นั่นคือ: ไม่มี วิธีอัตโนมัติเชิงกลที่สามารถตัดสินได้ว่าขั้นตอนวิธีใด ๆ จะทำงานสิ้นสุดได้ สำหรับโปรแกรมทั่วไปแล้ว บ่อยครั้งความรู้เฉพาะทางบางอย่างสามารถนำมาใช้เพื่อสร้างข้อพิสูจน์ของการยุติการทำงานได้ การศึกษาเกี่ยวกับเรื่องนี้เรียกว่าการวิเคราะห์การยุติการทำงาน
ความสำคัญและผลสืบเนื่อง > ข้อควรระวัง

ความยากในปัญหาการยุติการทำงานคือการที่ต้องตอบคำถามสำหรับทุก ๆ โปรแกรมและทุก ๆ ข้อมูลนำเข้าว่าจะเกิดการยุติการทำงานหรือไม่ ดังนั้นขั้นตอนวิธีที่ตอบเพียงว่าจะ "ยุติการทำงาน" (หรือ "ไม่ยุติการทำงาน") เพียงอย่างเดียวจึงไม่สามารถแก้ไขปัญหานี้ได้ พิจารณาโปรแกรมที่จำลองการทำงานของโปรแกรมอื่น หากโปรแกรมที่เราทดสอบนั้นยุติการทำงาน โปรแกรมจำลองก็จะให้ผลลัพธ์ถูกต้อง แต่หากโปรแกรมทดสอบไม่ยุติการทำงาน โปรแกรมจำลองก็ย่อมไม่ยุติการทำงานด้วยเช่นกัน ซึ่งส่งผลให้ไม่สามารถแก้ปัญหานี้ได้ตามที่ได้กล่าวไว้
ปัญหาการยุติการทำงานอาจเป็นปัญหาที่สามารถตัดสินใจได้ (นั่นคือสามารถแก้ได้) บนโมเดลในการคำนวณอื่น ๆ เช่น บนเครื่องจักรที่มีหน่วยความจำจำกัด (linear bounded automata; LBAs) เนื่องจากจำนวนสถานะในเครื่องจักรเหล่านี้มีจำกัด เมื่อทำงานไปเรื่อย ๆ โดยหลักรังนกพิราบ จะมีจุดหนึ่งที่สถานะในหน่วยความจำเหมือนกัน นั่นคือถ้าหากเราปล่อยให้โปรแกรมทำงานต่อไปอีก สถานะก็จะมาซ้ำที่จุดเดิมอีกไปเรื่อย ๆ ดังนั้นเมื่อมาถึงจุด ๆ นั้น เราก็สามารถบอกได้ทันทีว่าโปรแกรมนี้ไม่ยุติการทำงาน
ถึงแม้คอมพิวเตอร์ในยุคปัจจุบันจะเป็นเครื่องจักรที่มีหน่วยความจำจำกัดประเภทหนึ่ง ทำให้สามารถแก้ปัญหาการยุติการทำงานได้ในทางทฤษฎี จำนวนสถานะที่แตกต่างกันทั้งหมดของคอมพิวเตอร์นั้นมีมากกว่า 21,000,000 สถานะ ซึ่งมากมายมหาศาล เวลาในการแก้ไขปัญหานี้จึงมากมายมหาศาลด้วยเช่นกัน (สามารถเปรียบเทียบว่าเวลาในการแก้ไขปัญหานี้ ทำให้ช่วงเวลาอายุของเอกภพไร้ความหมายได้เลย)